# Na osnovu člana 83. stav (1) Zakona o zaštiti okoliša ("Službene novine Federacije BiH", broj: 15/21), Vlada Federacije Bosne i Hercegovine, na \_\_\_\_\_ sjednici održanoj \_\_\_\_\_\_\_2021. godine, donosi

**UREDBU O DOPUNI UREDBE**

**KOJOM SE UTVRĐUJU POGONI I POSTROJENJA KOJA MORAJU IMATI OKOLINSKU DOZVOLU**

**Član 1.**

U Uredbi kojom se utvrđuju pogoni i postrojenja koja moraju imati okolišnu dozvolu ("Službene novine Federacije BiH", broj: 51/21) iza člana 12. dodaje se novi član 12a. koji glasi:

“**Član 12a.**

**(Operateri pogona i postrojenja koja imaju neophodne dozvole i nisu u obavezi obnoviti okolišnu dozvolu)**

1. Nadležni organ koji rješava zahtjev operatera iz stava (2) ovog člana za izdavanje okolinske dozvole, kada utvrdi da nije potrebno obnoviti okolinsku dozvolu, dužan je u rješenju utvrditi opšte obaveze operatera iz člana 84. stav (1) Zakona o zaštiti okoliša, zavisno od vrste aktivnosti/djelatnosti koju obavlja, koje će se sprovoditi u toku rada izgrađenog pogona i postrojenja ili skladišta/objekta, ako operater ispunjava sve uslove iz stava (2) ovog člana.
2. Odredbe stava (1) ovog člana primjenjuju se na zahtjeve sljedećih operatera pogona i postrojenja ili skladišta/objekata:
3. kojima je izdata okolišna dozvola prije stupanja na snagu Zakona o zaštiti okoliša;
4. koji imaju pribavljenu pravomoćnu građevinsku, upotrebnu ili dozvolu za eksploataciju (ukoliko se radi o ekstraktivnoj industriji) i pravomoćan vodni akt;
5. ukoliko nisu imali promjena u radu, u povećanju kapaciteta proizvodnje, povećanje korištenja prostora (površine za eksploataciju), upotrebe vode, energije, povećanje emisija, produkovanja otpada, skladištenju opasnih supstanci i drugih promjena koje dodatno negativno utiču na okoliš, odnosno da su ovi podaci istovjetni podacima u izdatim dozvolama iz tačke b) ovog stava;
6. kojima u skladu sa ovom uredbom nije potrebno obnoviti okolišnu dozvolu.
7. Zavisno od vrste aktivnosti/djelatnosti koju obavlja, operater je dužan da u zahtjevu iz stava (1) ovog člana, osim dokaza iz stava (2) tačka (b) ovog člana, navede i sljedeće podatke:

* podatke o objektu/pogonu/postrojenju (puni naziv pogona/postrojenja, adresu na kojoj je lociran pogon i postrojenje, skladište/objekata, kategoriju/vrstu industrijskih aktivnosti koje su predmet zahtjeva, projektovani kapacitet glavne jedinice i ostalih jedinica postrojenja, broj zaposlenih u pogonu i postrojenju ili skladištu/objektu za koje se podnosi zahtjev;
* popis osnovnih sirovina i pomoćnih/sekundarnih sirovina i supstanci (naziv sirovine i količine koje se upotrijebe na godišnjem nivou), za skladišta - vrstu skladišnog materijala i skladišne kapacitete;
* ukoliko se radi o postrojenju koje proizvodi energiju, podatke o resursu/resursima i ukupnu potrošnju na godišnjem nivou za svaki resurs koji koristi pojedinačno, ukupnu proizvodnju energije (u kWh/g);
* ukoliko se radi o parnim kotlovima navesti kapacitet kotla, količinu proizvedene pare (u kg/h), toplotni ulaz (u MW), maksimalnu potrošnju goriva;
* ukoliko se radi o emisijama iz tehnološkog procesa navesti i opisati izvor emisije u zrak, u vodu, tlo, emisije buke i vibracija;
* vrstu/naziv i godišnju količinu nastalog opasnog i neopasnog otpada (za svaku vrstu otpada pojedinačno), način odlaganja/zbrinjavanja;
* ukoliko se skladište opasne supstance navesti ukupan skladišni kapacitet, naziv/vrstu opasne supstance i njenu količinu za svaku supstancu pojedinačno, te da li se skladište u podzemnom ili nadzemnom spremniku, da li se radi o procesnoj opremi, cjevovodu ili drugom načinu skladištenja (navesti način);
* ukratko opisati postojeće ili predložene mjere za smanjenje uticaja na okoliš po prestanku rada ili zatvaranju dijela ili cijelog pogona i postrojenja ili skladišta/objekta, uključujući i mjere za brigu o potencijalnim zagađujućim poslije zatvaranja.

1. Ukoliko operater pogona i postrojenja ili skladišta/objekata iz tačke c) stava (2) ovog člana planira promjene u radu, dužan je da o tome u pisanoj formi, a prije podnošenja zahtjeva za izdavanje urbanističke saglasnosti, obavijesti nadležni organ za izdavanje okolinske dozvole.”

**Član 2.**

**(Stupanje na snagu)**

Ova Uredba stupa na snagu osmog dana od dana objavljivanja u “Službenim novinama Federacije BiH”.

V. broj \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_2021. godine

Sarajevo

Premijer

\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)

**O B R A Z L O Ž E NJ E**

**I . ZAKONSKI OSNOV ZA DONOŠENJE PROPISA**

Pravni osnov za donošenje ove uredbe predstavlja isti zakonski osnov na osnovu kojeg je donešena važeća uredba koja se dopunjuje, jer se dopuna odnosi na tu uredbu, pa se radi toga koristi isti zakonski osnov, i to član 83. stav (1) Zakona o zaštiti okoliša ("Službene novine Federacije BiH", broj: 15/21) i član 19. Zakona o Vladi Federacije BiH kojim je propisano da Vlada Federacije donosi uredbe kojima se: “... bliže uređuju odnosi za provođenje zakona ....“.

**II. USKLAĐENOST SA ZAKONODAVSTVOM EVROPSKE UNIJE**

Ovom dopunom Uredbe kojom se utvrđuju pogoni i postrojenja koja moraju imati okolinsku dozvolu, ne vrši se usklađivanje sa zakonodavstom EU.

**III. RAZLOZI ZA DONOŠENJE PROPISA**

Razlog za donošenje ove uredbe predstavlja činjenica što je utvrđeno da u važećoj uredbi, nije regulisan način utvrđivanja obaveze za operatere da provode *opšte obaveze za zaštitu okoliša* kako je propisanu u članu 84. stav (1) Zakona o zaštiti okoliša, za pogone i postrojenja u sljedećim slučajevima:

* prema *Zakonu o zaštiti okoliša* i *Uredbi kojom se utvrđuju pogoni i postrojenja koja moraju imati okolinsku dozvolu*, koji su usklađeni sa EU direktivama, za jedan dio djelatnosti prema kapacitetu i drugim karakteristikama pogona/postrojenja okolišna dozvola se više neće obnavljati, tako da je nadležni organ za okoliš dužan propisati opće obaveze operatera u vezi zaštite okoliša ukoliko su za taj pogon/postrojenje pribavljene sve ostale neophodne dozvole u skladu sa zakonima Federacije BiH i ne mogu se primjeni odredbe člana 84. novog Zakona o zaštiti okoliša za propisivanje istih;
* pogoni i postrojenja, kao i skladišta i drugi objekti koji su po starom Zakonu o zaštiti okoliša pribavili okolišnu dozvolu od nadležnog organa, i koji posjeduju sve druge neophodne i pravomoćne dozvole: građevinsku, upotrebnu dozvolu, dozvolu za eksploataciju i pravosnažni vodni akt za nesmetano obavljanje djelatnosti, a koje ne sadrže sve neophodne obaveze i mjere zaštite okoliša (zastita zraka, tla, zaštita od buke, monitoring zagađenja, izvještavanje), pa se na njih ne može primijeniti član 84. stav 3. Zakona o zaštiti okoliša jer se radi o već izgrađenim objektima, tako da je neophodno propisivanje općih obaveza operatera u vezi zaštite okoliša nakon isteka roka važenja okolinske dozvole, kako ne bi ostali **“bez obaveza u vezi zaštite okoliša”**, a na što ih je moguće obavezati jedino izdavanjem odgovarajućeg rješenja.

Naime, stupanjem na snagu novog **Zakona o zaštiti okoliša** i **Uredbe kojom se utvrđuju pogoni i postrojenja koja moraju imati okolinsku dozvolu**, Federalno ministarstvo okoliša i turizma je kao nadležni organ izvršilo usklađivanje propisa koji se odnose na izdavanje okolinske dozvole za pogone i postrojenja za Direktivom o industrijskim emisijama EU. Obzirom da su se po starom Zakonu o zaštiti okoliša (“Službene novine Federacije BiH” broj 33/03 i 38/09- u daljem tekstu: stari Zakon) i Pravilniku o pogonima i postrojenjima za koje je obavezna procjena uticaja na okoliš i pogonima i postrojenjima koji mogu biti izrađeni i pušteni u rad samo ako imaju okolinsku dozvolu („Službene novine Federacije BiH“, broj: 19/04 i 1/21 - u daljem tekstu stari Pravilnik), izdavale okolinske dozvole pogonima i postrojenjima od kojih nekima nakon navedenog usklađivanja sa Direktivom EU ista više nije potrebna. Odredbama člana 84. novog Zakona o zaštiti okoliša je predviđeno da **opšte obaveze zaštite okoliša moraju ispuniti svi operateri pogona i postrojenja**, a onim operaterima i postrojenjima kojima se ne izdaje okolinska dozvola, ispunjavanje ovih opštih obaveza će se uzeti u obzir kod izdavanja drugih dozvola. Te druge dozvole podrazumijevaju akte prostornog uređenja i građenja, eksploatacije prirodnih resursa, i sl. Donošenjem ove dopune uredbe stavljaju se u ravnopravan položaj u vezi obaveza zaštite okoliša **novi (planirani)** pogoni i postrojenja/skladišta/objekti koji nisu u obavezi pribaviti okolišnu dozvolu i kojima će se opće obaveze u vezi zaštite okoliša propisati kroz druge dozvole i **izgrađeni** **(pušteni u rad)** pogoni i postrojenja, skladišta i drugi objekti:

* koji su pribavili okolišnu dozvola u skladu sa starim Zakonom o zaštiti okoliša čiji rok važenja od 5 godina ističe,
* prema novim propisima nisu o obavezi obnoviti okolišnu dozvolu,
* opće obaveze im nisu propisane važećim drugim dozvolama koje su pribavili ili je to uređeno parcijalno (npr. zaštita vode u vodnom aktu).

**IV. OBRAZLOŽENJE PRAVNOG RJEŠENJA**

Pravno rješenje pitanja koje je predmet dopune ove uredbe regulisano je u odredbi člana 1. ove uredbe. U toj odredbi je predviđeno da se važećoj uredbi doda novi član, što je izvršeno tako da je iza člana 12. dodat novi član 12a. Prema toj odredbi je predviđeno da će se opšte mjere zaštite okoliša iz člana 84. stav 1. Zakona o zaštiti okoliša, za pogone i postrojenja kojima se prema novom zakonodavstu više ne izdaje okolinska dozvola, utvrđivati u rješenju ministarstva kojim se rješava u postupku izdavanja okolinske dozvole kada se radi o zahtjevima za obnovu okolinske dozvole. Ovim članom precizirano je na koje pogone i postrojenja se treba primijeniti član 12a., kao i minimalni sadržaj zahtjeva za obnovu okolinske dozvole u ovom slučaju. Opšte obaveze zaštite će se utvrđivati prema navedenoj zakonskoj odredbi i to obaveze koje zavise od vrste djelatnosti pogona i postrojenja.

Time se u cjelini pravno reguliše navedeno pitanje.

**V. JAVNE KONSULTACIJE**

**VI. MIŠLJENJA NADLEŽNIH ORGANA**

**VI. FINANSIJSKA SREDSTVA POTREBNA ZA PROVEDBU PROPISA**

Za sprovođenje ove uredbe nisu potrebna posebna finansijska sredstva u Budžetu Federacije BiH i budžetima kantona.